FI Euroopan unionin virallinen lehti C 99/14

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

2012/C 99/09

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

” ”(DONGSHAN BAI LU SUN)

EY-N:o: CN-PGI-0005-0624-16.07.2007

SMM ( X ) SAN ( )

1. Nimi:

” ” (Dongshan Bai Lu Sun)

2. Jäsenvaltio tai kolmas maa:

Kiina

3. Maataloustuotteen tai elintarvikkeen kuvaus:

3.1 Tuotelaji:

Luokka 1.6 – Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta:

Dongshan Bai Lu Sun on säilykeparsaa, jota viljellään perinteisin tuotantomenetelmin Dongshanin piirikunnassa, joka kuuluu Zhangzhoun kaupunkiin Fujianin maakunnassa. Säilötty parsa on keitettyä ja kuorittua.

Ulkonäkö

Säilykeparsan varsi on paksu ja pyöreäpäinen; nuppu on tiivis. Parsan pituus 10–17 cm ja varren vihreä kärkiosa enintään yhden senttimetrin mittainen. Parsan maku on hieno ja miellyttävä. Säilykeparsa on väriltään puhtaanvalkoista. Säilöntäliemi on tasaväristä.

Fysikaaliset ja kemialliset ominaisuudet

Varren halkaisija 0,4–2,6 cm, raakakuitupitoisuus ≤ 1,0 % ja liukoisten sokerien pitoisuus ≥ 4,70 %. Säilöntäliemi: suolavesi, jossa 0,03 % sitruunahappoa.

Pakkausta koskevat tiedot

Tuote pakataan lasipurkkeihin tai säilyketölkkeihin. Pakkausta koskevat tärkeimmät tiedot ovat seuraavat:

a) Lasipurkit Lasipurkin koko Parsan pituus 212 ml 7 cm 212 ml 11 cm 370 ml 16 cm 370 ml 17 cm 580 ml 16 cm 580 ml 17 cm 314 ml 10 cm 1 700 ml 17 cm 720 ml 17 cm

b) Säilyketölkit Säilyketölkin koko Parsan pituus 200 g 10 cm 250 g 13 cm 430 g 11 cm 800 g 16 cm 2 500 g 15 cm 2 950 g 17 cm

3.3 Raaka-aineet (ainoastaan jalostetut tuotteet):

Gijnlim- ja Thielim-lajikkeiden tuore parsa

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Kaikki erityiset tuotantovaiheet tapahtuvat yksilöidyllä maantieteellisellä alueella.

3.6 Viipalointia, raastamista, pakkaamista jne. koskevat erityiset säännöt:

Tuote pakataan lasipurkkeihin tai säilyketölkkeihin. Jalostus ja purkitus on tuoreuden takaamiseksi tehtävä 12 tunnin kuluessa parsan korjuusta.

3.7 Merkintöjä koskevat erityissäännöt:

—

4. Maantieteellisen alueen tarkka rajaus:

Dongshan Bai Lu Sun -parsan tuotantoalue käsittää saarista muodostuvan Dongshanin piirikunnan seitsemän kaupunkia eli Kangmein, Chenchengin, Qianloun, Xipun, Zhangtangin, Xingchenin ja Tonglingin Fujianin maakunnassa.

5. Yhteys maantieteelliseen alkuperään:

5.1 Maantieteellisen alueen erityisyys:

Meren ympäröimää Dongshanin piirikuntaa rajaavat koordinaatit 23° 34′ ja 23° 47′ pohjoista leveyttä sekä 117° 18′ ja 117° 35′ itäistä pituutta. Siellä vallitsee eteläaasialainen trooppinen meri-ilmasto: talvet ovat lämpimiä ja kesät viileitä. Tämä saarista muodostuva piirikunta sijaitsee aivan Fujianin maakunnan eteläkärjessä. Piirikunnan kokonaispinta-ala on 248 neliökilometriä, josta peltoalaa on 70 000mu’ta (1 mu ≈ 0,07 ha). Piirikunnassa asuu on 213 000 ihmistä, joista 137 000 on maatalousväestöä. Piirikunnassa on seitsemän kaupunkia, 61 hallinnollista kylää ja 16 naapurustokomiteaa. Se on maatalousvaltainen alue, jossa viljellään pääasiassa valkoista parsaa. Saarella on hyvät resurssit maatalouden harjoittamiseen. Peltoalat ovat valtaosin hietamaata ja maaperässä on paljon merihiekkaa, merimutaa ja maanalaisia lähteitä. Nämä olosuhteet soveltuvat erittäin hyvin valkoisen parsan viljelyyn.

5.2 Tuotteen erityisyys:

Dongshan Bai Lu Sun -parsa on hyvin laadukasta. Sen ulkonäkö on kaunis, maku miellyttävä ja tuore, ravintoarvo korkea. Säilykeparsa on suosittua kuluttajien keskuudessa sekä Kiinassa että sen ulkopuolella.

Tuotteen erityisyys perustuu tuoreen parsan ominaisuuksiin, jotka johtuvat sen viljelyalueen eli Dongshanin piirikunnan maantieteellisestä ympäristöstä, luonnon olosuhteista ja inhimillisistä tekijöistä.

Tuoretta parsaa viljellään Dongshanin erityisessä ympäristössä. Parsan varsi on paksu ja pyöreäpäinen; nuppu on tiivis. Varren vihreä kärkiosa on enintään yhden senttimetrin mittainen. Parsan maku on hieno ja miellyttävä. Säilykeparsa on puhtaanvalkoinen ja säilöntäliemi tasaväristä. Säilykeparsa säilyy pitkään.

5.3 Syy-seuraussuhde, joka yhdistää maantieteellisen alueen tuotteen laatuun tai ominaisuuksiin (kun kyseessä SAN) tai tuotteen erityislaadun tuotteen maineeseen tai muihin ominaisuuksiin (kun kyseessä SMM):

1. Lämpötilan ja laadun välinen suhde

Tuotetta viljellään alueella, jolla vallitsee eteläaasialainen trooppinen meri-ilmasto eli talvet ovat lämpimiä ja kesät viileitä. Vuoden keskilämpötila on 20,8 °C. Lämpimintä on heinä- ja elokuussa, jolloin keskilämpötila on 27 °C. Kylmintä puolestaan on helmikuussa, jolloin lämpötila on keskimäärin 12,8 °C. Tällaisessa ilmastossa parsa kasvaa reippaasti ja antaa suuren, laadukkaan sadon.

2. Maaperän ja laadun välinen suhde

Maaperä on Dongshanissa valtaosin kuohkeaa hietamaata, jossa parsan juurakko menestyy hyvin. Tällaisessa maaperässä juurista kasvaa vahvoja ja versoja muodostuu nopeasti ja paljon. Näin syntyy paljon yhteyttämistuotteita, joista nuoret versot saavat energiaa kasvuun.

3. Veden ja laadun välinen suhde

Saarella sijaitsevassa Dongshanissa saadaan vuosittain sadetta 1 095 mm, ja sademäärä vaihtelee vuodenaikojen mukaan. Bai Lu Sun -parsan kastelussa käytettävä vesi saadaan syvästä lähteestä. Koska kasteluvesi on laadukasta eikä sisällä epäpuhtauksia, parsa on raikkaan makuista.

4. Auringonvalon ja laadun välinen suhde

Dongshanin piirikunnassa saadaan paljon auringonpaistetta, päivänvaloa on vuosittain keskimäärin 2 386,8 tuntia. Aurinko paistaa erityisesti syksyllä ja talvella. Runsas auringonvalo edistää versojen ja lehtien fotosynteesiä. Mitä enemmän kasvi yhteyttää, sitä enemmän syntyy ravintoaineita versojen kasvua varten. Tämä puolestaan vaikuttaa suuresti siihen, että Dongshan Bai Lu Sun -parsasta saadaan iso, laadukas sato.

5. Ilmaston ja laadun välinen suhde

Dongshanin piirikunta on meren ympäröimä, ja siellä vallitsee raikas meri-ilmasto. Koska teollisuuslaitoksia on vähän eikä raskasta teollisuutta ole lainkaan, ilma ei sisällä epäpuhtauksia. Zhangzhoun kaupungin ympäristötieteiden laitoksen tekemän kartoituksen mukaan ilma sisältää hyvin vähän rikkidioksidia, typen oksideja ja fluoria.

Dongshanin piirikunnan ympäristö on kestävällä perustalla. Piirikunnan pinta-alasta on 34,1 prosenttia metsää, ja sitä pidetään ”Itä-Kiinan meren keitaana”. Dongshanin piirikunta hyväksyttiin vuonna 1998 ensimmäisten joukossa Kiinassa ekologista maataloutta harjoittavaksi saarista muodostuvaksi piirikunnaksi. Suotuisat ympäristöolosuhteet vaikuttavat merkittävästi Dongshan Bai Lu Sun -parsan ensiluokkaisuuteen.

6. Tuotantotekniikan ja laadun välinen suhde

1. ”Pehmentävä” kasvatus hienossa hiekassa

Dongshanin piirikunnassa on saatavilla paljon merihiekkaa. Valkoisen parsan peittelemiseen käytettävä merihiekka on hopeanharmaata ja hyvin hienojakoista. Sen vuoksi parsaverson pinta on puhtaanvalkoinen, pehmeä ja sileä. Nuppu on tiiviisti sulkeutunut.

2. Merimuta luonnonmukaisena lannoitteena

Käytettävä lannoite on pääasiassa luonnonmukaista. Dongshanin piirikunnassa on saatavilla paljon merimutaa. Merimutaa käytetään luonnonmukaisena lannoitteena parsalle, mikä entisestään parantaa Dongshan Bai Lu Sun -parsan laatua.

3. Sadonkorjuu ja ns. emokasvimenetelmä (Mother Stalk Culture)

Dongshnin piirikunnassa käytetään valkoisen parsan tuotannossa ns. emokasvimenetelmää. Tällä menetelmällä saadaan tasapaino parsan kasvun ja ravintoaineiden varastoinnin välille luonnonolosuhteita käyttämällä. Näin tuotos on korkea, tehokkuus suuri ja laatu hyvä.

Eritelmän julkaisutiedot:

(asetuksen (EY) N:o 510/2006 5 artiklan 7 kohta)

(1) EUVL L 93, 31.3.2006, s. 12.